Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
12 ก.พ. 2559

 
SET ยังพักฐานต่อเนื่อง…แนะนำ Selective Buy กลุ่มหุ้นปันผลสูง
ดัชนี SET อยู่ที่ 1,275.84 จุด -4.90 จุด -0.38% ปริมาณซื้อขาย 18,697 ลบ.
แนวรับ :   1,274 / 1,265  แนวต้าน :  1,290 / 1,300
 
สรุปทิศทางและแนวโน้มตลาด
SET แกว่งในกรอบ 1,276-1,286 จุด…: โดย SET แข็งแรงกว่าตลาดเพื่อนบ้าน หลังจากปรับลงมาแรงล่วงหน้าก่อนแล้ว
มอง SET ยังปรับฐานอยู่…: แม้เรามองว่า SET พักฐานเพื่อปรับขึ้นต่อ แต่ระยะสั้น การที่ SET หลุด 1,290 จุด ลงมา อาจพักฐานยาวไปถึง 1,270-1250 จุดได้ แนะนำกระชับพอร์ตบางส่วนจนกว่า SET จะยืนเหนือ 1,290 จุด ได้อีกครั้ง
“Selective Buy” กลุ่ม ICT ปันผลสูง และกลุ่มท่องเที่ยว: หลังจากที่ประธาน Fed แสดงความกังวลต่อความผันผวนเศรษฐกิจโลก นักลงทุนมองว่าการปรับขึ้นดอกเบี้ยครั้งต่อไปของสหรัฐจะช้าลงไปอีก ทำให้หุ้นปันผลสูงมีความน่าสนใจมากขึ้น
ขณะที่เรามองการปรับฐานของ SET เป็นการเวียนกลุ่มกันปรับลง ดังนั้นกลุ่มหุ้นที่ปรับลงมาก่อนหรือ หุ้น laggard จึงมีความน่าสนใจกว่า และนับตั้งแต่ต้นเดือน ก.พ. มา หากไม่นับรวมหุ้นกลุ่มพลังงานแล้ว หุ้นกลุ่ม ICT และ ท่องเที่ยวปรับตัวลงมากที่สุด ขณะที่กลุ่ม ICT มีปันผลสูงค้ำราคาอยู่ เช่น ADVANC DTAC INTUCH ขณะกลุ่มท่องเที่ยวมีปัจจัยฤดูกาลช่วยหนุน เช่น CENTEL ERW MINT
 
หุ้นที่น่าสนใจทางเทคนิค
CPR “ซื้อ” ราคาหุ้นยกฐานขึ้นทดสอบสามเหลี่ยม Ascending ยืนเหนือเส้นค่าเฉลี่ยระยะ 3 เดือน พร้อมปริมาณการซื้อขายสนับสนุน สอดคล้องกับเครื่องมือ MACD ที่เป็นบวก เป็นจังหวะซื้อเก็งกำไร มีแนวต้านแรกที่ 8.00 บาท และถัดไปที่ 8.40 บาท
S “ซื้อ” ราคาหุ้นแกว่งฟื้นตัวขึ้นทะลุแนว Downtrend Line พร้อมปริมาณการซื้อขายเริ่มสูงขึ้นอีกครั้งหลังพักตัว สอดคล้องกับเครื่องมือ MACD ตัด Signal ขึ้นมีแนวโน้มเป็นบวก เป็นจังหวะซื้อเก็งกำไร มีแนวต้านแรกที่ 6.00 บาท และถัดไปที่ 6.40 บาท